**ปัญหา – เฉลย ธรรมวิจารณ์ นักธรรมชั้นเอก (ครั้งที่ ๑)**

**โครงการอบรมนักธรรมชั้นโท-เอก ก่อนสอบสนามหลวง ปีที่ ๑๓**

**คณะสงฆ์อำเภอสองพี่น้อง จังหวัดสุพรรณบุรี ภาค ๑๔**

**ณ วัดพรสวรรค์**

**ตำบลหนองบ่อ อำเภอสองพี่น้อง จังหวัดสุพรรณบุรี**

**วันเสาร์ที่ ๒๑ ตุลาคม ๒๕๖๐**



**๑.** ๑.๑ คำว่าโลก ในพระบาลีว่า “เอถ ปสฺสถิมํ โลกํ ฯปฯ” หมายถึงอะไร ?

**ตอบ** คำว่า **โลก** โดยตรงหมายถึงแผ่นดินซึ่งเป็นที่อยู่อาศัย ฯ

โดยอ้อมหมายถึง หมู่สัตว์ผู้อยู่อาศัย ฯ

๑.๒ พระบรมศาสดาทรงชักชวนให้มาดูโลกนี้โดยมีพระประสงค์อย่างไร ?

**ตอบ** ทรงมีพระประสงค์ให้พิจารณาดูให้รู้จักของจริง เพราะในโลกที่กล่าวนี้ย่อมมีพร้อมมูลบริบูรณ์ด้วยสิ่งที่มีคุณและโทษ พระบรมศาสดาทรง ชักชวนให้มาดูโลก เพื่อให้รู้จักสิ่งที่เป็นจริง จักได้ละสิ่งที่เป็นโทษไม่ข้องติดอยู่ในสิ่งที่เป็นคุณ ฯ

๑.๓ บุคคลเช่นไรชื่อว่าหมกอยู่ในโลก ?

**ตอบ** บุคคลผู้ไร้พิจารณา ไม่หยั่งเห็นโดยถ่องแท้ ย่อมเพลิดเพลินในสิ่งอัน ให้โทษ ย่อมระเริงจนเกินพอดีในสิ่งอันอาจให้โทษ ย่อมติดในสิ่งอันเป็นอุปการะ ชื่อว่าหมกอยู่ในโลก

๑.๔. ผู้หมกอยู่ในโลกได้รับผลอย่างไร ?

**ตอบ** ย่อมได้เสวยสุขบ้าง ทุกข์บ้าง อันสิ่งนั้น ๆ พึงอำนวย แม้สุขก็เป็นเพียง สามิส คือ มีเหยื่อเจือด้วยของล่อใจ เป็นเหตุแห่งความติด ดุจเหยื่อคือมังสะอันเบ็ดเกี่ยวไว้

๑.๕. นิพพิทาคืออะไร ?

**ตอบ** นิพพิทา คือความหน่ายในทุกข์ ฯ

**๒.** ๒.๑. บุคคลจะสำรวมจิตอย่างไรบ้าง จึงจะพ้นบ่วงแห่งมาร ?

**ตอบ** ๑. สำรวมอินทรีย์ มิให้ความยินดีและความยินร้ายครอบงำในเมื่อเห็นรูปเป็นต้น ฯ

๒. มนสิการกัมมัฏฐาน อันเป็นปฏิปักษ์ต่อกามฉันท์ คือ อสุภะ กายคตาสติ

หรือ มรณัสสติ ในเมื่อเห็นรูปเป็นต้น ฯ

๓. เจริญวิปัสสนา สันนิษฐานเห็นเป็นสภาพไม่เทียงเป็นทุกข์ เป็นอนัตตา ฯ

๒.๒ ในอุทเทสแห่งนิพพิทา ที ว่า ผู้รู้หาข้องอยู่ไม่ อะไรคือเครื่องข้อง ?

**ตอบ** ราคะ โทสะ โมหะ มานะ ทิฏฐิ ทั้ง ๕ นี้ เป็นเครื่องข้อง ฯ

๒.๓. อาการสำรวมจิต คืออย่างไร ?

**ตอบ** อาการสำรวมจิตมี ๓ ประการ คือ

๑) สำรวมอินทรีย์มิให้ความยินดีครอบงำ ในเมื่อเห็นรูป ฟังเสียง ดมกลิ่น ลิ้มรส ถูกต้องโผฏฐัพพะ อันน่าปรารถนา ฯ

๒) มนสิการกัมมัฏฐานอันเป็นปฏิปักษ์ต่อกามฉันท์ คือ อสุภและกายคตาสติ หรืออันยังจิตให้สลด คือมรณสติ ฯ

๓) เจริญวิปัสสนา คือพิจารณาสังขารแยกออกเป็นขันธ์ สันนิษฐานเห็นเป็นสภาพไม่เที่ยง เป็นทุกข์ เป็นอนัตตา ฯ

๒.๔. ปฏิปทาเครื่องดำเนินให้ถึงนิพพิทานั้นอย่างไร ?

**ตอบ** อย่างนี้คือ พิจารณาเห็นด้วยปัญญาว่า สังขารทั้งหลายทั้งปวงไม่เที่ยงเป็นทุกข์ ธรรมทั้งหลายทั้งปวงเป็นอนัตตา ย่อมเกิดนิพพิทา เบื่อหน่ายในทุกขขันธ์ ไม่เพลิดเพลินยึดมัน หมกมุ่นอยู่ในสังขารอันยั่วยวนเสน่หา ฯ

๒.๕. คำว่า “ บ่วงแห่งมาร ” ได้แก่อะไร ?

**ตอบ** ได้แก่วัตถุกาม คือ รูป เสียง กลิ่น รส โผฏฐัพพะ อันน่าใคร่ น่าปรารถนา น่าชอบใจ ฯ

๓. ๓.๑. พระบาลีว่า สิญฺจ ภิกฺขุ อิมํ นาวํ แปลว่า ภิกษุ เธอจงวิดเรือนี้ คำว่า เรือ และคำว่า วิด ในที่นี้ หมายถึงอะไร ?

**ตอบ**  **เรือ** หมายถึง อัตภาพร่างกาย ฯ

วิด หมายถึง บรรเทากิเลสและบาปธรรมเสียให้บางเบา จนขจัดได้ขาด ฯ

๓.๒.. สังขาร ในอธิบายแห่งปฏิปทาแห่งนิพพิทา ได้แก่อะไร ?

**ตอบ** ได้แก่สภาพอันธรรมดาแต่งขึ้น โดยตรงได้แก่เบญจขันธ์ คือรูป เวทนา สัญญา สังขาร วิญญาณคุมกันเข้าเป็นกายกับใจ

๓.๓. จะพึงกำหนดรู้สังขารนั้นโดยความเป็นอนัตตา ด้วยอาการอย่างไร ?

**ตอบ** พึงกำหนดรู้สังขารนั้น โดยความเป็นอนัตตาด้วยอาการเหล่านี้ คือ

๑. ด้วยไม่อยู่ในอำนาจ หรือด้วยฝืนความปรารถนา

๒. ด้วยแย้งต่ออัตตา

๓. ด้วยความเป็นสภาพหาเจ้าของมิได้

๔. ด้วยความเป็นสภาพสูญหายไป

๕. ด้วยความเป็นสภาวธรรมเป็นไปตามเหตุปัจจัย

๓.๔. การพิจารณาแลเห็นสังขารโดยไตรลักษณ์ จัดเป็นวิสุทธิอะไร ?

**ตอบ** จัดเป็นทิฏฐิวิสุทธิ ความหมดจดแห่งความเห็น ฯ

๓.๕. จงจัดวิสุทธิ ๗ ลงในไตรสิกขา ?

**ตอบ** ๑) สีลวิสุทธิ จัดเป็น**ศีล ฯ**

๒) จิตตวิสุทธิ จัดเป็น**สมาธิ ฯ**

๓) ทิฏฐิวิสุทธิ กังขาวิตรณวิสุทธิ มัคคามัคคญาณทัสสนวิสุทธิ

ปฏิปทาญาณทัสสนวิสุทธิ ญาณทัสสนวิสุทธิ จัดเป็น**ปัญญา ฯ**

**๔.**  ๔.๑. อนิจฺจํ ความไม่เที่ยง และนิจฺจํ ความเที่ยง ปรากฏที่ไหน ?

**ตอบ** อนิจจัง ปรากฏที่สังขาร คือนาม-รูปที่ปัจจัยปรุงแต่ง นิจจังปรากฏที่วิสังขาร คือนิพพานธรรมชาติที่ปัจจัยไม่ปรุงแต่ง ฯ

๔.๒. อนิจจลักษณะ ได้ในพระบาลีและแปลว่าอย่างไร ?

**ตอบ** ได้ในพระบาลีว่า อุปฺปชฺชติ เจว เวติ จ อญฺญถา จ ภวติ. ย่อมเกิดขึ!นด้วย ย่อมเสื่อมสิ้นด้วย ย่อมเป็นอย่างอื่นด้วย ฯ

๔.๓. อนิจจตา ทุกขตา อนัตตตา มีอะไรปิดบังไว้จึงไม่ปรากฏ ?

**ตอบ** **อนิจจตา** ความที่สังขารทั้งหลายไม่เที่ยง ถูกสันตติปิดบังไว้จึงไม่ปรากฏ ฯ

**ทุกขตา** ความที่สังขารทั้งหลายเป็นทุกข์ ถูกอิริยาบถปิดบังไว้ จึงไม่ปรากฏ ฯ

**อนัตตตา** ความที่ธรรมทั้งหลายเป็นอนัตตา ถูกฆนสัญญาปิดบังไว้ จึงไม่ปรากฏ ฯ

๔.๔. อนิจจตา กำหนดรู้ได้ด้วยอาการอย่างไรบ้าง ?

**ตอบ** กำหนดรู้ได้ด้วยอาการ ๓ อย่าง คือ

๑) ในทางง่าย ด้วยความเกิดขึ้นในเบื้องต้น และความสิ้นไปในเบื้องปลาย ฯ

๒) ในทางละเอียดกว่านั้น ย่อมกำหนดรู้ได้ด้วยความแปรในระหว่างเกิดและดับ ฯ

๓) ในทางอันเป็นอย่างสุขุม ย่อมกำหนดเห็นความแปรแห่งสังขารในชั่ว

ขณะหนึ่งๆ คือไม่คงที่อยู่นาน เพียงในระยะกาลนิดเดียวก็แปรแล้ว ฯ

๕. ๕.๑ ทุกขตา ความเป็นทุกข์แห่งสังขารนั้นกำหนดเห็นด้วยทุกข์กี่อย่าง ? อะไรบ้าง ?

**ตอบ** ด้วยทุกข์ ๑๐ อย่างคือ

๑) สภาวทุกข์ ๒) ปกิณกทุกข์ ๓) นิพัทธทุกข์ ๔) พยาธิทุกข์

๕) สันตาปทุกข์ ๖) วิปากทุกข์ ๗) สหคตทุกข์

๘) อาหารปริเยฏฐิทุกข์ ๙) วิวาทมูลกทุกข์ ๑๐) ทุกขขันธ์ ฯ

๕.๒. นิพัทธทุกข์ หมายถึงทุกข์อย่างไร ?

**ตอบ** หมายถึง ทุกข์เนืองนิตย์ หรือทุกข์เป็นเจ้าเรือน ได้แก่ หนาว ร้อน หิว ระหาย ปวดอุจจาระ ปวดปัสสาวะ ฯ

๕.๓. ในทุกข์ ๑๐ อย่าง ความร้อนใจ หรือความถูกลงอาชญา จัดเป็นทุกข์เช่นไร ?

**ตอบ** จัดเป็นวิปากทุกข์ ฯ

๕.๔. สภาวทุกข์และปกิณณกทุกข์ คือทุกข์เช่นไร ?

**ตอบ** สภาวทุกข์ คือ ทุกข์ประจำสังขาร ได้แก่ ชาติ ชรา มรณะ ฯ

ปกิณณกทุกข์ คือ ทุกข์จรได้แก่ โสกะ ปริเทวะ ทุกขะ โทมนัส อุปายาส ฯ

**๖.**  ๖.๑. นิโรธศัพท์เป็นกิริยาสามัญหมายเอาอะไร เหมือนนิโรธในบาลีไหน ?

**ตอบ** เป็นกิริยาสามัญ หมายเอาความดับแห่งธรรมที่มีเหตุเป็นแดนเกิด ได้ในบาลีว่า **เตสญฺจ โย นิโรโธ** ฯ และ **ยงฺกิญฺจิ สมุทยธมฺมํ สพฺพนฺตํ นิโรธธมฺมํ** ฯ

๖.๒. นิโรธศัพท์ ในอัคคัปปสาทสูตร หมายเอาดับอะไร เหมือนนิโรธในบาลีไหน ?

**เฉลย** 6.๒. หมายเอาดับทุกข์อันเนื่องมาจากตัญหา ฯ เหมือนในบาลีนิเทศแห่งทุกนิโรธ อริยสัจฯ

๖.๓. วิราคะเป็นยอดแห่งธรรมทั้งปวง คำว่า "ธรรมทั้งปวง" หมายถึงอะไร ?

**ตอบ** หมายถึง สังขตธรรม คือธรรมอันธรรมดาปรุงแต่ง และอสังขตธรรม คือ

ธรรมอันธรรมดามิได้ปรุงแต่ง ฯ

๖.๔. นิโรธ ที่เป็นไวพจน์แห่ง วิราคะ หมายถึงอะไร ?

**ตอบ** หมายถึงความดับทุกข์ เนื่องมาจากดับตัณหา ฯ

๖.๕. ไวพจน์แห่งวิราคะ ได้แก่อะไรบ้าง ? ตอบมา ๒ ข้อ ฯ

**ตอบ** ได้แก่

**มทนิมฺมทโน** แปลว่า ธรรมยังความเมาให้สร่าง

**ปิปาสวินโย** แปลว่า ความนำเสียซึ่งความระหาย

**อาลยสมุคฺฆาโต** แปลว่า ความถอนขึ้นด้วยดีซึ่งอาลัย

**วฏฺฏูปจฺเฉโท** แปลว่า ความเข้าไปตัดเสียซึ่งวัฏฏะ

**ตณฺหกฺขโย** แปลว่า ความสิ้นแห่งตัณหา

**นิโรโธ**  แปลว่า ความดับ

**นิพฺพานํ** แปลว่า ธรรมชาติหาเครื่องเสียบแทงมิได้ ฯ

**๗.** ๗.๑. ความเมา ในบาลีว่า มทนิมฺมทโน หมายเอาอะไร ?

**ตอบ**. หมายเอา ความเมาในอารมณ์ ยัว ยวนให้เกิดความเมาทุกประการ เมาในสมบัติแห่งชาติ สกุลอิสริยะและบริวาร เมาในลาภ ยศ สรรเสริญ สุข เมาในเยาว์วัย ในความไม่มีโรค และในชีวิต

๗.๒.. วัฏฏะในบาลีว่า วฏฺฏูปจฺเฉโท หมายเอาอะไร ? (ตอบเฉพาะในภพเดียว)

**ตอบ** หมายเอา ความเวียนด้วยอำนาจกิเลศ กรรม และวิบาก เฉพาะภพเดียว กิเลสเป็นปัจจัยให้ทำกรรม กรรมย่อมอำนวยวิบากดีหรือชัว เสวยวิบากแล้วกิเลสย่อมเกิดอีก

๗.๓. วัฏฏะนั้นจะขาดได้อย่างไร ?

**ตอบ** วัฏฏะนั้นจะขาดได้ด้วยการละกิเลสอันเป็นเบื้องต้นเสีย

๗.๔. ตัณหา คืออะไร ?

**ตอบ** คือความทะยานอยาก ฯ

๗.๕. ตัณหานั้น เมื่อเกิดขึ้นย่อมเกิดที่ไหนและเมื่อดับย่อมดับที่ไหน ?

**ตอบ** เมื่อเกิดขึ้นย่อมเกิดในสิ่งเป็นที่รักที่ยินดีในโลก เมื่อดับ ย่อมดับในสิ่งเป็นที่รักที่ยินดีในโลก ฯ

**๘.** ๘.๑. วิมุตติในบาลีกับในอรรถกถา แสดงต่างกันอย่างไร ?

**ตอบ** ต่างกันดังนี! ในบาลีแสดงวิมุตติไว้ ๒ อย่าง คือเจโตวิมุตติ ๑ ปัญญาวิมุตติ ๑ ส่วนในอรรถกถาแสดงวิมุตติไว้ ๕ อย่าง คือตทังควิมุตติ ๑ วิกขัมภวิมุตติ ๑ สมุจเฉทวิมุตติ ๑ ปฏิปัสสัทธิวิมุตติ ๑ นิสสรณวิมุตติ๑

๘.๒. วิมุตติในบาลีมีอธิบายอย่างไร ?

**ตอบ** มีอธิบายว่า เจโตวิมุตติ ได้แก่ปฏิปทาแห่งพระอรหันต์ผู้สำเร็จอริยมรรคด้วยบำเพ็ญ สมถภาวนาและวิปัสสนาภาวนาโดยลำดับ ปัญญาวิมุตติ ได้แก่ปฏิปทาแห่งพระอรหันต์ผู้สำเร็จอริยมรรค ด้วยลำพังเจริญวิปัสสนาอย่างเดียว

๘.๓. วิมุตติ เป็นโลกิยธรรมหรือโลกุตตรธรรม ? เป็นสาสวะหรืออนาสวะ ?

**ตอบ** ถ้าเพ่งถึงวิมุตติที่สืบเนื่องมาจากนิพพิทาและวิราคะแล้ว ก็เป็นโลกุตตระและอนาสวะอย่างเดียว ฯ

ถ้าเพ่งถึงวิมุตติ ๕ วิมุตติเป็นโลกิยะก็มี เป็นสาสวะก็มี คือตทังควิมุตติและวิกขัมภนวิมุตติเป็นโลกิยะและเป็นสาสวะ ฯ

ส่วน วิมุตติอีก ๓ ที่เหลือ เป็นโลกุตตระและเป็นอนาสวะ ฯ

**๙.** ๙.๑. การพิจารณาแลเห็นสังขารโดยไตรลักษณ์ จัดเป็นวิสุทธิอะไร ?

**ตอบ** จัดเป็นทิฏฐิวิสุทธิ ความหมดจดแห่งความเห็น ฯ

๙.๒. จงจัดวิสุทธิ ๗ ลงในไตรสิกขา ?

**ตอบ** ๑) สีลวิสุทธิ จัดเป็นศีล

๒) จิตตวิสุทธิ จัดเป็นสมาธิ

๓) ทิฏฐิวิสุทธิ กังขาวิตรณวิสุทธิ มัคคามัคคญาณทัสสนวิสุทธิ ปฏิปทาญาณทัสสน

วิสุทธิ ญาณทัสสนวิสุทธิ จัดเป็นปัญญา

๙.๓. สันติแปลว่าอะไร มีปฏิปทาที จะดำเนินอย่างไร ?

**ตอบ** สันติแปลว่า ความสงบ มีปฏิปทาที่ จะดำเนินคือปฏิบัติสงบกาย วาจา ใจ จากโทษเวรภัยละโลกามิส คือเบญจกามคุณ มีสันติเป็นวิหารธรรม

๙.4. สันติเป็นโลกิยะ หรือโลกุตตระ ?

**ตอบ** สันติเป็นได้ทั้งโลกิยะ และโลกุตตระ

**๑๐.** ๑๐. ๑. นิพพานมีกี อย่าง ต่างกันอย่างไร ?

**ตอบ** นิพพานมี ๒ อย่าง คือ สอุปาทิเสสนิพพาน ๑ อนุปาทิเสสนิพพาน ๑ สอุปาทิเสสนิพพาน หมายเอาอาการดับกิเลส แต่ขันธ์ยังทรงอยู่ อนุปาทิเสสนิพพาน หมายเอาอาการดับขันธ์ของท่านผู้ปราศจากกิเลส

๑๐.๒. จะปฏิบัติอย่างไรจะให้ใกล้พระนิพพาน ?

**ตอบ** ปฏิบัติตามพระพุทธภาษิตว่า “ภิกษุผู้ยินดี ไม่ประมาทแล้ว หรือเห็นภัยในความไม่ประมาทโดยปกติ ย่อมเป็นผู้ไม่พอเพื่อเสื่อมรอบ ย่อมปฏิบัติใกล้พระนิพพานเทียว”

๑๐.๓. คำว่า อุปาทิ ในคำว่า สอุปาทิเสสนิพพาน หมายถึงอะไร ?

**ตอบ** หมายถึงขันธ์ ๕ (ขันธปัญจก) ฯ



**พระสมชาย มนาโป ออกปัญหา**

**ฝ่ายวิชาการ ตรวจแก้**